വനം സംരക്ഷണത്തിനിടയില് ജീവന് പൊലിഞ്ഞവര്ക്ക് പ്രണാമമര്പ്പിച്ച് ദേവമാതായിലെ വിദ്യാര്ഥിക്കൂട്ടം കുറവിലങ്ങാട്: വനം,വന്യജീവി സംരക്ഷണത്തിനിടയില് ജീവന് പൊലിഞ്ഞവര്ക്ക് പ്രണാമമര്പ്പിച്ച് ദേവമാതാ കോളജിലെ വിദ്യാര്ഥിക്കൂട്ടം. ദേശീയ വനം രക്തസാക്ഷി ദിനാചരണത്തിന്റെ ഭാഗമായിരുന്നു സുവോളജി വിഭാഗത്തിന്റെ നേതൃത്വത്തിലുള്ള വിദ്യാര്ഥികളുടെ ഒത്തുചേരല്. കോവിഡ് നിയന്ത്രണങ്ങളുടെ പശ്ചാത്തലത്തില് ഓണ്ലൈനിലായിരുന്നു ഒത്തുചേരല്. അധ്യാപകരും വിദ്യാര്ഥികളും ഒപ്പം മാതാപിതാക്കളും ചേര്ന്നതോടെ ഓണ്ലൈനിന്റെ പരിമിതികളും മറികടക്കാനായി. കൂട്ടായ്മയില് ബോധവത്ക്കരണത്തിന്റെ ഭാഗമായി വെബിനാറും നടത്തി. വനം വന്യജീവി: വെല്ലുവിളികളും സാധ്യതകളും എന്ന വിഷയത്തിലായിരുന്നു വെബിനാര്. രാജ്യത്ത് 2013 മുതലാണ് വനം പരിസ്ഥിതി മന്ത്രാലയം പ്രത്യേക ദിനാചരണം ആരംഭിച്ചത്. 1730ല് നടന്ന ഖജര്ലെ കൂട്ടക്കൊലയില് ജീവന് പൊലിഞ്ഞവരോടുള്ള പ്രണാമമായാണ് ആരംഭം. രാജസ്ഥാനിലെ ഖേജര്ലെ ഗ്രാമത്തിലെ ബിഷനോയ് സമുദായം പവിത്രമായി കരുതിയിരുന്ന ഖജര്ലെ മരങ്ങള് മുറിച്ചു മാറ്റുവാന് അന്നത്തെ ഭരണാധികാരി ഉത്തരവിടുകയും മരങ്ങള് മുറിച്ചു മാറ്റാനുള്ള നീക്കത്തെ എതിര്ക്കുക്കയും ചെയ്തു. പ്രതിഷേധിച്ച കുട്ടികള് ഉള്പ്പടെ 350 പേരെ കൊന്നൊടുക്കിയ സംഭവത്തെ വിദ്യാര്ഥികള് അനുസ്മരിച്ചു. വനം സെക്ഷന് ഓഫീസറും ആരണ്യം വൈല്ഡ് ലൈഫ് മാസികയുടെ അസിസ്റ്റന്റ് എഡിറ്ററുമായ എസ്. ബാലശങ്കര് വെബിനാര് നയിച്ചു. വകുപ്പ് മേധാവി ഡോ. പ്രിയാ ജോസഫ് അധ്യക്ഷത വഹിച്ചു. അസിസ്റ്റന്റ് പ്രഫസര്മാരായ അരുണിമ സെബാസ്റ്റ്യന്, ഡോ. സുനില് ജോസ്, ജസ്റ്റിന് ജോസ്, വിദ്യാര്ഥി പ്രതിനിധി അലന് എം. ജോര്ജ് എന്നിവര് പ്രസംഗിച്ചു.